


Lisa 1 Raamlepingu projekt

RAAMLEPING nr …..

Integratsiooni Sihtasutus (edaspidi tellija), registrikood 90000788, asukoht Linda nt 2, 20309 Narva, mida esindab põhikirja alusel Dmitri Moskovtsev ja 
[bookmark: _Hlk200956777]…………., registrikood ……., asukoht ……… (edaspidi töövõtja), mida esindab juhatuse liige/volikirja alusel ………,
edaspidi koos pooled või eraldi pool, sõlmisid raamlepingu (edaspidi leping) alljärgnevas: 

1. Üldsätted
1.1 Leping on sõlmitud pakkumuskutse „Õigusteenuse tellimine“ alusel läbiviidud hankemenetluse tulemusena.
1.2 Lepingu lahutamatuteks osadeks on tellija pakkumuskutse, töövõtja pakkumus, pooltevahelised kirjalikud teated ning lepingu muudatused ja lisad, sõltumata nende vahetust lisamisest lepingu juurde.
1.3 Lepingul on selle sõlmimise hetkel järgmised lisad:
Lisa 1 – pakkumuskutse;
Lisa 2 – pakkumus.
1.4 Lepingus ei fikseerita kõiki tingimusi. Hankelepinguna käsitletakse raamlepingu alusel esitatud tellimusi. Täpsemad tellimuse täitmise tingimused lepitakse kokku lepingu alusel esitatud tellimuste esitamisel.
1.5 Leping ei kohusta tellijat töövõtjalt teenust tellima ega keela tellijal tellida teenust raamlepingu pooleks mitteolevalt poolelt.

2. Lepingu eesmärk ja ese
2.1 Lepingu eesmärk on määrata kindlaks, kuidas toimub lepingu kehtivuse ajal lepingu esemeks oleva õigusteenuse (edaspidi teenus) tellimine tellija ning töövõtja vahel. 
2.2 [bookmark: _Hlk201674330]Lepingu esemeks on teenus, mida töövõtja kohustub osutama lähtudes raamlepingu alusel esitatud tellimustes kokku lepitud tingimustest. Teenuse kirjeldus on toodud lepingu Lisades 1 ja 2.

3. Hankelepingu sõlmimine raamlepingu alusel 
3.1 Hankelepinguna käsitletakse raamlepingu alusel esitatud tellimusi. 
3.2 Tellija esitab tellimusi vajaduspõhiselt. Tellimus esitatakse töövõtja kontaktisiku e-posti aadressile või erandkorras telefoninumbrile ........................
3.3 Tellija esitab tellimuse töövõtjale, esitades talle tellitava teenuse kirjelduse. Teenus antakse üle õigusanalüüsina või jooksva nõustamisena ning teenuse vastuvõtmiseks akte ei koostata.
3.4 Kui käesoleva lepingu alusel tellitava teenuse hankelepingu (tellimuse) eeldatav käibemaksuta maksumus on vähem kui 10 000 eurot, võib töövõtja kontaktisik anda tellimusele nõustumuse e-kirjaga. 
3.5 Kui käesoleva lepingu alusel tellitava teenuse hankelepingu (tellimuse) eeldatav käibemaksuta maksumus on võrdne või suurem 10 000 eurost, siis sõlmitakse töövõtjaga eraldi selle tellimuse täitmiseks hankeleping.
3.6 Pooltel on õigus sõlmida hankeleping ka madalama maksumuse korral. Hankeleping muutub pooltele siduvaks selle allkirjastamisest mõlema poole poolt.
3.7 Tellijal on õigus täpsustada osutatava teenuse kirjeldust pärast tellimuse tegemist või hankelepingu sõlmimist, kui muutmise vajaduse tingib uute asjaolude teatavaks saamine või muu tellija vajadustest lähtuv asjaolu. Teenuse täpsustamisel võivad pooled kokku leppida uues tasustamise korras.

4. Lepingu hind ja tasumise tingimused
4.1 Lepingu maksimaalne maksumus on 40 000 eurot, millele lisandub käibemaks vastavalt õigusaktidele. Nimetatud maksumus on eeldatav ning ei ole pooltele siduv. Tellijal ei ole kohustust tellida teenust lepingu maksimaalse maksumuse ulatuses. Lepingu tegelik maksumus selgub täidetud tellimuste (hankelepingute) alusel.
4.2 Teenusega seotud täiendavad kulud, näiteks riigilõivud, sõidukulud, tõlkekulud või muud samaväärsed teenuse osutamisega seotud kulud hüvitatakse vastavalt igakordsele eelnevale kokkuleppele. Põhjendatud täiendavad kulud ei arvestata lepingu hinna sisse. Kokkulepitud kulud hüvitatakse kuludokumendi alusel. 
4.3 Tellija tasub töövõtjale nõuetekohaselt osutatud teenuse eest vastavalt tegelikult osutatud teenuse mahule, pakkumuses fikseeritud hinnale ja kuuaruandele.
4.4 Teenuse osutamise arvestusperioodiks on kalendrikuu.
4.5 Töövõtja esitab aruande tellija kontaktisikule hiljemalt teenuse osutamise kuule järgneva kalendrikuu 5. kuupäevaks. 
4.6 Tellija tasub teenuse eest pärast aruande kinnitamist ja selle alusel esitatud e-arve saamist. E-arvel peab olema märgitud tellija kontaktisiku nimi ja raamlepingu number. Arve maksetähtaeg peab olema vähemalt 10 kalendripäeva.
4.7 Tellija esitab töövõtjale oma pretensioonid seoses teenuse mittevastavusega lepingule 10 (kümne) tööpäeva jooksul arvates mittevastavuse ilmnemisest.

1. Poolte õigused ja kohustused
0. Töövõtja on kohustatud:
0. osutama teenust lepingus ja lepingu dokumentides toodud tingimustel;
0. täitma lepingut nõuetekohaselt ja osutama teenust tähtaegselt, kvaliteetselt ja vastavalt lepingu dokumentidele;
0. koheselt informeerima tellija kontaktisikut teenuse osutamise käigus tekkinud olulistest probleemidest ning teenuse osutamist takistavatest asjaoludest ning küsima tellijalt juhiseid ja informatsiooni;
0. edastama tellija kontaktisikule e-posti teel operatiivselt informatsiooni teenuse osutamise käigu kohta;
0. edastama viivitamata tellija kontaktisikule e-posti teel seisukoha võimalike esile kerkivate probleemide kohta ning nõustama tellijat ülesande täitmisel parimal võimalikul määral;
0. järgima tellija põhjendatud juhiseid ja ettepanekuid lepingu täitmisel;
0. esitama tellijale tähtaegselt nõuetekohased ja lepingus kokku lepitud aruanded, arved ja muud dokumendid;
0. tagama isikuandmete kaitse vastavalt õigusaktides sätestatule;
0. tagama lepingu täitmine pakkumuskutses nõutud tingimustel sh pakkumuses esitatud eksperdi muutumise korral lepingu perioodil mistahes alusel kohustub töövõtja tagama asendustöötaja vastavuse pakkumuskutsest tulenevatele nõuetele ning informeerima viivitamatult tellija kontaktisikut sellest e-posti teel, sealjuures peab eksperdi asendamisel asendaval isikul olema vähemalt sama või suurem varasem kogemus võrreldes eksperdiga, kelle töövõtja esitas oma hanke pakkumuses ja kelle varasemat kogemust tellija hindas. Eksperdi kogemuse ajalist perioodi arvestatakse sel juhul tellijale vastava soovi esitamise hetkest tagasiulatuvalt;
0. osutama teenust vastavalt advokaadi kutsestandardile.
0. Töövõtjal on õigus:
1. nõuda tellijalt teenuse osutamiseks vajalikke andmeid, dokumente, volitusi ning kaasabi (sh tõendite kogumisel);
1. saada lepingus kokkulepitud tasu nõuetekohaselt osutatud teenuse eest;
1. pöörduda tellija poole juhiste saamiseks, kui see on vajalik lepingu nõuetekohaseks täitmiseks.
0. Tellija on kohustatud:
2. andma töövõtjale hankelepingu (tellimuse) täitmiseks igakülgset ja vajalikku informatsiooni ning osutama kaasabi ülesande täitmisel;
2. kontrollima teenuse eest esitatud e-arvete ja aruannete vastavust nõuetele;
2. tasuma töövõtjale nõuetekohase teenuse osutamise eest lepingus sätestatud ulatuses ning korras.
0. Tellijal on õigus:
3. anda tööandjale juhiseid;
3. kontrollida lepingu täitmise käiku ja kvaliteeti, nõudes vajadusel tööandjalt selle kohta informatsiooni või kirjalikke või suuliseid selgitusi;
3. õigus saada selgitusi osutatava või osutatud teenuse nõuetele vastavuse ja otstarbekuse kohta;
3. nõuda teenuse osutamisel ilmnenud puuduste viivitamatut kõrvaldamist;
3. nõuda töös ilmnevate puuduste kõrvaldamist tööandja kulul;
3. nõuda teenust osutava eksperdi asendamist juhul, kui tellijal tekib põhjendatud kahtlus eksperdi kompetentsi või individuaalse huvide konflikti olemasolu kohta;
3. kasutada lepingu alusel koostatud tööd vastavalt vajadusele sellises vormis ja mahus nagu tellija seda mõistlikuks peab.
0. Tellija nõustub informatsiooni vahetamisega e-posti teel. Tellija kinnitab, et on teadlik riskidest, mis kaasnevad e-posti edastamisega: sõnumid võivad kaduda, salajast ja isiklikku informatsiooni võidakse tahtlikult või tahtmata muuta või varastada ja kolmandatele isikutele avaldada. Tellija edastab tundlikku informatsiooni sisaldavad tellimused krüpteerituna, mille täitmise informatsioon on mõlemal osapoolel kohustuslik edastada krüpteerituna.
0. Kõik lepinguga seotud teated ning muu pooltevaheline suhtlus toimub eesti keeles.

6. Poolte vastutus ja vääramatu jõud
6.1 Lepingust tulenevate kohustuste täitmata jätmise või mittekohase täitmisega teisele poolele tekitatud otsese varalise kahju eest kannavad pooled täielikku vastutust selle kahju ulatuses. 
6.2 Töövõtja vastutab igasuguse lepingurikkumise eest eelkõige, kui teenus on jäänud osutamata, teenus ei ole tähtaegselt osutatud või kui teenus ei vasta lepingus sätestatud nõuetele vms.
6.3 Tellija esitab pretensiooni mõistliku aja jooksul teenuse mittevastavusest teada saamisest arvates. 
6.4 Pretensioonis fikseeritakse teenuses ilmnenud puudused ja määratakse tähtaeg puuduste kõrvaldamiseks. Tellija võib nõuda puuduste kõrvaldamist või uue teenuse osutamist, kui sellega ei põhjustata töövõtjale ebamõistlikke kulusid või põhjendamatuid ebamugavusi. Kui töövõtja rikub lepingust tulenevat kohustust, mille heastamine ei ole võimalik või kui tellijal ei ole heastamise vastu huvi, tähtaega puuduste kõrvaldamiseks ei määrata.
6.5 Tellijal on õigus puuduste kõrvaldamise nõude asemel alandada lepingu hinda.
6.6 Lisaks lepingu täitmise nõudele või täitmisnõude asemel on tellijal õigus nõuda leppetrahvi kuni 3000 eurot iga rikkumise eest, kui töövõtja ei osuta teenust lepingus sätestatud tingimuste kohaselt. Lepingus sätestatud teenuse osutamise tähtajast või lepingu alusel esitatud pretensioonis määratud tähtajast mittekinnipidamise korral on tellijal õigus nõuda töövõtjalt leppetrahvi kuni 50 eurot iga viivitatud päeva eest, kuid mitte rohkem kui 500 eurot.
6.7 Kui töövõtja ei täida lepinguga võetud kohustusi ja töövõtja viivitust saab lugeda oluliseks lepingu rikkumiseks, on tellijal õigus tellida mittetäidetud või mittenõuetekohaselt täidetud mahus teenused kolmandatelt isikutelt ning nõuda lisaks leppetrahvile kolmandatelt isikutelt tellitud teenusele kulunud summa ning lepingu hinna vahe hüvitamist töövõtja poolt ja/või lepingust taganeda. 
6.8 Kui tellija viivitab lepingus sätestatud rahaliste kohustuste täitmisega, on töövõtjal õigus nõuda tellijalt viivist kuni 0,05% tähtaegselt tasumata summalt päevas, kuid mitte rohkem kui 5% tasumata summalt.
6.9 Lepingus sätestatud konfidentsiaalsuskohustuse rikkumisel töövõtja või tema esindajate, töötajate, lepingupartnerite ning muude isikute poolt, keda ta oma kohustuste täitmisel kasutab, on tellijal igakordselt õigus nõuda töövõtjalt leppetrahvi kuni 5000 eurot ja/või lepingust taganeda. 
6.10 Lepingus sätestatud kohustuste mittetäitmise või mittenõuetekohase täitmise korral, kui neid saab lugeda oluliseks lepingurikkumiseks, on tellijal õigus leping erakorraliselt ühepoolselt lõpetada, teatades sellest töövõtjale kirjalikus vormis avaldusega. Lepingu rikkumist loetakse oluliseks eelkõige võlaõigusseaduses (edaspidi VÕS) § 116 lg 2 kirjeldatud asjaoludel.
6.11 Õiguskaitsevahendite kohaldamine või kohaldamata jätmine, sh leppetrahvi nõudmine ja selle ulatus, oleneb rikkumise iseloomust, tagajärgedest kahjustatud poolele ja muudest lepingulist suhet mõjutavatest teguritest ning toimub VÕSi alusel.
6.12 Kui sama rikkumise eest on võimalik rakendada erinevaid õiguskaitsevahendeid, valib õiguskaitsevahendi(d) selleks õigustatud pool.
6.13 Leppetrahvi nõudmine ei mõjuta õigust kasutada teisi õiguskaitsevahendeid.
6.14 Leppetrahvid ja viivised tuleb tasuda 14 kalendripäeva jooksul vastava nõude saamisest. Tellijal on õigus teenuse eest tasumisel tasaarvestada leppetrahvi summa lepingu alusel tasumisele kuuluva summaga.
6.15 Tellijal on õigus leping ühepoolselt üles öelda, kui töövõtjal puuduvad teenuse osutamiseks vajalikud registreeringud, sertifikaadid, litsentsid, load või nõusolekud.
6.16 Pooled ei vastuta lepingust või õigusaktidest tuleneva kohustuse rikkumise eest, kui kohustuse rikkumise põhjustas vääramatu jõud. Vääramatu jõu ja rikkumise vabandatavuse osas kohaldavad pooled VÕS § 103 lg 2 kirjeldatud ettenägematuid olukordi ja sündmusi, mis ei olene nende tahtest või muid sündmuseid, mida Eestis kehtiv õigus- ja kohtupraktika tunnistavad vääramatu jõuna.
6.17 Kui lepingu täitmine on takistatud vääramatu jõu mõju tõttu, lükkuvad lepingus sätestatud tähtajad edasi aja võrra, mil vääramatu jõud kohustuse täitmist takistas.

7. Teadete edastamine, kontaktisikud ja volitatud esindajad
7.1 Teadete edastamine toimub üldjuhul kirjalikku taasesitamist võimaldavas vormis. Juhul kui teate edastamisel on olulised õiguslikud tagajärjed, peavad teisele poolele edastatavad teated olema edastatud kirjalikus vormis, muuhulgas näiteks poolte raamlepingu lõpetamise avaldused, samuti poole nõue teisele poolele, mis esitatakse tulenevalt raamlepingu rikkumisest jms. Kirjaliku vormiga on võrdsustatud digitaalselt allkirjastatud vorm. 
7.2 Lepinguga seotud teated edastatakse teisele poolele raamlepingus märgitud kontaktandmetel. Kontaktandmete muutusest on pool kohustatud koheselt informeerima teist poolt. Kuni kontaktandmete muutusest teavitamiseni loetakse teade nõuetekohaselt edastatuks, kui see on saadetud poolele raamlepingus märgitud kontaktandmetel.
7.3 Kirjalik teade loetakse poole poolt kättesaaduks, kui see on üle antud allkirja vastu või kui teade on saadetud postiasutuse poolt tähitud kirjaga poole poolt teatatud aadressil ja postitamisest on möödunud 5 (viis) kalendripäeva. E-posti teel, sh digitaalselt allkirjastatud dokumentide, saatmise korral loetakse teade kättesaaduks e-kirjas näidatud saatmise kellaajal. 
7.4 Poolte kontaktisikud ja volitatud esindajad on:
7.4.1 Tellija kontaktisik on ……, telefon ……, e-post ……... Tellija kontaktisikul on õigus esindada tellijat kõikides raamlepingu täitmisega seotud küsimustes, v.a lepingu muutmine, lepingu ühepoolne lõpetamine ning leppetrahvi, viivise või kahjude hüvitamise nõude esitamine.
7.4.2 Töövõtja kontaktisik (ud) ……, telefon …......, e-post ……... 
7.4.3 Tellija volitatud esindajad määratakse peale lepingu allkirjastamist ning edastatakse tellija kontaktisiku poolt töövõtja kontaktisikule kirjalikult esimesel võimalusel.
7.4.4 Igal tellija volitatud esindajal on õigus esitada töövõtjale tellimusi.
7.4.5 Kontaktisikute ja volitatud esindajate muutumisest tuleb teist poolt kirjalikku taasesitamist võimaldavas vormis teavitada. Nimetatud teade lisatakse lepingule ning seda ei loeta lepingu muutmiseks.
7.4.6 Tellija poolse kontaktisiku ja volitatud esindaja eemal viibimisel on samad õigused tellija poolse kontaktisiku ja volitatud esindaja asutusesiseselt määratud asendajal.

8. Konfidentsiaalsus ja isikuandmete töötlemine
8.1 Töövõtja kohustub lepingu kehtivuse ajal ning pärast lepingu lõppemist määramata tähtaja jooksul hoidma konfidentsiaalsena kõiki talle seoses lepingu täitmisega teatavaks saanud andmeid, mille konfidentsiaalsena hoidmise vastu on tellijal eeldatavalt õigustatud huvi. 
8.2 Lepingu täitmisel täitjale või temaga seotud isikutele teatavaks saanud isiku- ja turvaandmed ning muu vastavalt markeeritud teave ja asjaolud, mille avalikuks tulek võiks kahjustada tellija huve, on konfidentsiaalne. Vastavasisulise informatsiooni kolmandale isikule kättesaadavaks tegemist töövõtja või temaga seotud isiku poolt käsitletakse kui lepingu olulist rikkumist. Lepingu alusel konfidentsiaalseteks andmeteks loetakse ka vahetult teenuse osutamisega tellija kohta töövõtjale teatavaks saanud teave. Töövõtjal ei ole õigust nimetatud teavet avaldada ega muul viisil töödelda.
8.3 Konfidentsiaalse informatsiooni avaldamine kolmandatele isikutele on lubatud vaid tellija eelneval kirjalikku taasesitamist võimaldavas vormis antud nõusolekul. Lepingus sätestatud konfidentsiaalsuse nõue ei laiene informatsiooni avaldamisele poolte audiitoritele, advokaatidele, pankadele, kindlustusandjatele, teistele käsundisaaja ülemaailmsesse võrgustikku kuuluvale juriidilisele isikule või seltsingutele, allhankijatele või teenusepakkujatele, kes on seotud konfidentsiaalsuskohustusega, ning juhtudel, kui pool on õigusaktidest tulenevalt kohustatud informatsiooni avaldama. 
8.4 Töövõtja kohustub tagama, et tema esindaja(d), töötajad, lepingupartnerid ning muud isikud, keda ta oma kohustuste täitmisel kasutab, oleksid käesolevas lepingus sätestatud konfidentsiaalsuse kohustusest teadlikud ning nõudma nimetatud isikutelt selle kohustuse tingimusteta ja tähtajatut täitmist. 
8.5 Töövõtja kohustub tagama lepingu täitmise käigus isikuandmete töötlemise õiguspärasuse ning vastavuse isikuandmete kaitse üldmääruses (EL 2016/679) ja teistes andmekaitse õigusaktides sätestatud nõuetele, sh täitma organisatsioonilisi, füüsilisi ja infotehnoloogilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest. 
8.6 Tellija annab õigusteenuse osutamise võimaldamiseks töövõtja kasutusse enda valduses olevaid isikuandmeid, sh tellija töötajate ja lepingupartnerite isikuandmeid. Lepingupooled loevad lepingu ühtlasi ka isikuandmete töötlemise kokkuleppeks.
8.7 Töövõtja kohustub isikuandmeid töötlema üksnes lepingu alusel õigusteenuse osutamisel, järgides isikuandmete kaitset reguleerivaid õigusakte ja tellija kehtestatud reegleid või kitsendusi.
8.8 Töövõtja vastutab tellija ees ainuisikuliselt lepingu täitmise käigus tema kätte usaldatud isikuandmete lekkimise või nende töötlemisel aset leidnud õigusrikkumise eest.
8.9 Töövõtja tagab, et isikuandmete töötlemiseks on olemas õiguslik alus ja andmesubjektide õigused on tagatud. Töövõtja vastutab isikuandmete töötlemise nõuete täitmise ning õigusteenuse osutamise käigus andmesubjektidele tekitatud kahju eest. Töövõtja dokumenteerib lepingu täitmise käigus isikuandmete töötlemise käigus toimunud rikkumised ja korraldab nende lahendamise ning teavitab tellijat lepingu täitmise käigus toimunud rikkumistest esimesel võimalusel. Tellija ei tasu töövõtjale isikuandmete töötlemise käigus toimunud rikkumise lahendamise eest, kui ei ole kokku lepitud teisiti. 

9 Lepingu kehtivus, muutmine ja lõpetamine
9.1 Leping loetakse sõlmituks arvates lepingu allkirjastamisest lepingu osapoolte poolt ning leping kehtib kuni 24 kuud või kuni lepingu Lisa 1 alusel sõlmitud lepingute summeeritud maksimaalse kogumaksumuse täitumiseni, sõltuvalt sellest, kumb tingimus saabub varem. Lepingu lõppemine ei mõjuta selliste kohustuste täitmist, mis oma olemuse tõttu kehtivad ka pärast lepingu lõppemist.
9.2 Kui tellija on uue hanke ettevalmistamise või läbiviimisega alustanud, kuid uus leping ei ole raamlepingu lõppemise ajaks sõlmitud, on tellijal õigus lepingu kehtivusaega pikendada kuni 3 kuud töövõtja kirjalikul nõusolekul.
9.3 Pooled ei tohi lepingust tulenevaid õigusi ega kohustusi üle anda ega muul viisil loovutada kolmandale isikule ilma teise poole eelneva kirjaliku nõusolekuta.
9.4 Pooled võivad raamlepingut muuta riigihangete seaduse (edaspidi RHS) § 123 lg 1 sätestatud tingimustel.
9.5 Lepingu korralise ülesütlemise õigus on ainult tellijal. Tellija võib lepingu mõjuva põhjuse olemasolul ennetähtaegselt üles öelda, teatades töövõtjale sellest 30 kalendripäeva ette. Lepingu lõpetamine ei muuda kehtetuks lepingu alusel sõlmitud hankelepinguid (tellimusi). 
9.6 Tellijal on õigus leping ette teatamata ühepoolselt lõpetada, kui:
9.6.1 töövõtja suhtes on algatatud likvideerimis- või pankrotimenetlus; 
9.6.2 töövõtjal on maksuvõlg RHS § 95 lg 1 punkti 4 tähenduses ning töövõtja ei ole maksuvõlga likvideerinud mõistliku aja jooksul pärast tellija vastavasisulist teadet;
9.6.3 töövõtja on oluliselt rikkunud lepingut. Lepingu oluliseks rikkumiseks loetakse muuhulgas, kuid mitte ainult:
9.6.3.1 teadlikku valeandmete või valeinfo esitamist töövõtja poolt lepingu täitmise käigus;
9.6.3.2 korduvat samalaadse lepingu või selle alusel sõlmitud hankelepingu tingimuse rikkumist või kui hankelepingu alusel osutatud teenuse kvaliteedis on olulisi puudusi ja lepingu rikkumise asjaolud annavad tellijale mõistliku põhjuse eeldada, et töövõtja ei täida lepingust tulenevaid kohustusi korrektselt ka edaspidi.
9.7 Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks oli vääramatu jõud. Vääramatuks jõuks loevad pooled VÕS § 103 lg 2 kirjeldatud ettenägematuid olukordi ja sündmusi, mis ei olene nende tahtest või muid sündmuseid, mida Eestis kehtiv õigus- ja kohtupraktika tunnistavad vääramatu jõuna.

10 Lõppsätted
10.1 Pooled juhinduvad lepingu täitmisel Eesti Vabariigis kehtivatest õigusaktidest.
10.2 Töövõtja on teadlik, et leping on avaliku teabe seaduses sätestatud ulatuses avalik.
10.3 Juhul kui lepingu mõni säte osutub vastuolus olevaks Eestis kehtivate õigusaktidega, ei mõjuta see ülejäänud sätete kehtivust.
10.4 Lepinguga seotud vaidlused, mida pooled ei ole suutnud läbirääkimiste teel lahendada, lahendatakse töövõtja asukoha maakohtus.
10.5 Leping on allkirjastatud digitaalselt.


Tellija									Töövõtja
(allkirjastatud digitaalselt)						(allkirjastatud digitaalselt)

